Quemadmodum singulis individuis organicis certus vitae terminus prae- 
stitutus est, sic et species, longiore vel breviore individuorum serie per sae- 
cula propagatas, interire, et genera specierum, et ordines generum successione 
per certas temporum periodos continuata, inexorabili fato succubuisse, rerum 
creatarum historia nos docet. Ita, labente tempore, inhnita generationum 
varietate in telluris superficie vim suam explicat et aperit natura creatrix. 
Omnia quaecunque gignuntur, motu suo et actione per saeculorum seriem 
defuncta, occidunt, vitaeque lampadem excipiunt alia, ex eadem lege suo 
tempore peritura. Hae praeteriti temporis reliquiae, hominum industria 
indagatae, Yitae historiam continent. Quo tempore varia plantarum et 
animalimn genera exstiterint, quando culmen fioris attigerint, quando occi- 
derint, legimus, et admirabile peractorum saeculorum et rerum exstinctarum 
spectaculum, tanquam e terrae gremio suscitatum, animo obversatur. 
Nostra aetas, etsi his disquisitionibus maxime intenta, tamen non 
nisi primas magni hujus operis lineas inchoavit, quae Fastorum potius vel 
Annalium quam Historiae nomine dignae sunt. Emortuarum specierum Ca- 
talogos quotidie locupletiores veluti magni libri indicem conficimus, in 
quo singulis suus in systemate assignatur locus, adscripta temporis periodo 
et aetate qua vixerint et qua decesserint. Sed neque ortus neque interi- 
